CELEX: 32015D0567
Language: mt
Date: 2015-04-07 00:00:00
Title: Deċiżjoni ta' Implimentazzjoni tal-Kummissjoni (UE) 2015/567 tas- 7 ta' April 2015 li temenda l-Anness I tad-Deċiżjoni 2003/467/KE fir-rigward tad-dikjarazzjoni tal-Litwanja bħala Stat Membru uffiċjalment ħieles mit-tuberkulożi fir-rigward tal-merħliet bovini (notifikata bid-dokument C(2015) 2161)  Test b'rilevanza għaż-ŻEE

9.4.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 93/69
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2015/567
   tas-7 ta' April 2015
   li temenda l-Anness I tad-Deċiżjoni 2003/467/KE fir-rigward tad-dikjarazzjoni tal-Litwanja bħala Stat Membru uffiċjalment ħieles mit-tuberkulożi fir-rigward tal-merħliet bovini
   
      
         (notifikata bid-dokument C(2015) 2161)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 64/432/KEE tas-26 ta' Ġunju 1964 dwar il-problemi tas-saħħa tal-annimali li jaffetwaw il-kummerċ ta' annimali bovini u suwini ġewwa l-Komunità (1), u b'mod partikolari l-paragrafu 4 tal-Anness A.I tagħha,
   Billi:
   
               (1)
            
            
               Id-Direttiva 64/432/KEE tapplika għall-kummerċ tal-annimali bovini fl-Unjoni. Din tistabbilixxi l-kundizzjonijiet li permezz tagħhom Stat Membru jista' jiġi ddikjarat uffiċjalment ħieles mit-tuberkolożi rigward il-merħliet bovini.
            
         
               (2)
            
            
               Il-Kapitolu 1 tal-Anness I tad-Deċiżjoni tal-Kummissjoni 2003/467/KE (2) jelenka l-Istati Membri li huma ddikjarati bħala uffiċjalment ħielsa mit-tuberkolożi fir-rigward tal-merħliet bovini.
            
         
               (3)
            
            
               Il-Litwanja ressqet dokumentazzjoni lill-Kummissjoni li tixhed il-konformità tat-territorju kollu tagħha mal-kundizzjonijiet stipulati fid-Direttiva 64/432/KEE għall-istatus ta' Stat Membru uffiċjalment ħieles mit-tuberkolożi fir-rigward tal-merħliet bovini. Għaldaqstant, għandu jiġi ddikjarat bħala Stat Membru uffiċjalment ħieles mit-tuberkulożi fir-rigward tal-merħliet bovini.
            
         
               (4)
            
            
               Għalhekk, il-lista stabbilita fil-Kapitolu 1 tal-Anness I tad-Deċiżjoni 2003/467/KE għandha tiġi emendata biex tinkludi l-Litwanja.
            
         
               (5)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   L-Anness I tad-Deċiżjoni 2003/467/KE hu emendat skont l-Anness ta' din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, is-7 ta' April 2015.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU 121, 29.7.1964, p. 1977/64
   
   
      (2)  Id-Deċiżjoni tal-Kummissjoni 2003/467/KE tat-23 ta' Ġunju 2003 li tistabbilixxi l-kwalifika ta' uffiċjalment ħielsa mit-tuberkolożi, bruċellożi u lewkożi bovina enzootika ta' xi Stati Membri u reġjuni fl-Istati Membri rigward annimali bovini (ĠU L 156, 25.6.2003, p. 74).
   
      ANNESS
      Fl-Anness I tad-Deċiżjoni 2003/467/KE, il-Kapitolu 1 jinbidel b'dan li ġej:
      
         “IL-KAPITOLU 1
         
            Stati Membri uffiċjalment ħielsa mit-tuberkulożi
         
         
                     Kodiċi ISO
                  
                  
                     Stat Membru
                  
               
                     BE
                  
                  
                     Il-Belġju
                  
               
                     CZ
                  
                  
                     Ir-Repubblika Ċeka
                  
               
                     DK
                  
                  
                     Id-Danimarka
                  
               
                     DE
                  
                  
                     Il-Ġermanja
                  
               
                     EE
                  
                  
                     L-Estonja
                  
               
                     FR
                  
                  
                     Franza
                  
               
                     LV
                  
                  
                     Il-Latvja
                  
               
                     LT
                  
                  
                     Il-Litwanja
                  
               
                     LU
                  
                  
                     Il-Lussemburgu
                  
               
                     HU
                  
                  
                     L-Ungerija
                  
               
                     NL
                  
                  
                     Il-Pajjiżi l-Baxxi
                  
               
                     AT
                  
                  
                     L-Awstrija
                  
               
                     PL
                  
                  
                     Il-Polonja
                  
               
                     SI
                  
                  
                     Is-Slovenja
                  
               
                     SK
                  
                  
                     Is-Slovakkja
                  
               
                     FI
                  
                  
                     Il-Finlandja
                  
               
                     SE
                  
                  
                     L-Iżvezja”